b'\n_START_ARTICLE_\nRaimon de Durfort\n_START_SECTION_\nVida\n_START_PARAGRAPH_\nEs conserva una vida conjunta de Raimon de Durfort i Truc Malec que diu que eren els dos cavallers del Carc\xc3\xad. I que feren els sirventesos d\'una dama anomenada Aia, aquella que dis al cavallier de Cornil qu\'ella no l\'amaria si el no la cornava el cul ("aquella que digu\xc3\xa9 al cavaller de Cornil que ella no l\'estimaria si no la cornava en el cul"). Efectivament es conserva una s\xc3\xa8rie de quatre peces (tres sirventesos i una cobla esparsa) intercanviats entre Raimon de Durfot, Truc Malec i Arnaut Daniel sobre aquesta q\xc3\xbcesti\xc3\xb3. En els sirventesos la dama \xc3\xa9s anomenada, per\xc3\xb2, Ena, el cavaller Bernat de Cornil o de Corn\xc3\xa9s, i el que la dama li havia demanat era que li "corn\xc3\xa9s" el "corn" (sigui quina sigui, \xc3\xa9s evident que aquests mots es refereixen a alguna pr\xc3\xa0ctica sexual) cosa que, aparentment, Bernat refus\xc3\xa0 de fer i aquest \xc3\xa9s el tema de discussi\xc3\xb3._NEWLINE_Raimon de Durfort participa amb dos sirventesos en aquesta discussi\xc3\xb3. En un d\'ells anomena Arnaut Daniel com "Arnaut escolier", cosa que confirma la dada que d\xc3\xb3na la vida d\'Arnaut que havia estudiat lletres (amparet ben letras)._NEWLINE_La cronologia del trobador s\'estableix segons la participaci\xc3\xb3 d\'Arnaut Daniel, trobador de cronologia coneguda, en la s\xc3\xa8rie de sirventesos.'